กนง.คาดเศรษฐกิจปีหน้าโต 3.2%
กนง.คงดอกเบี้ยที่ 1.5% เหตุเศรษฐกิจไม่เปลี่ยน-มีแนวโน้มโตได้ตามคาด คาดว่าปี59,60โตได้ที่ 3.2%
29 ต.ค. 2565

กนง.คงดอกเบี้ยที่ 1.5% เหตุเศรษฐกิจไม่เปลี่ยน-มีแนวโน้มโตได้ตามคาด คาดว่าปี59,60โตได้ที่ 3.2% 
นายจาตุรงค์ จันทรังษ์ เลขานุการ คณะกรรมการนโยบายการเงิน (กนง.) แถลงว่า ที่ประชุมมีมติเอกฉันท์ให้คงอัตราดอกเบี้ยนโยบายไว้ที่ 1.5% เนื่องจากเห็นว่าเศรษฐกิจไทยในภาพรวมยังมีแนวโน้มขยายตัวได้กับที่ประเมินไว้ ซึ่งรอบบี้กนง.คาดว่าอัตราการขยายตัวทางเศรษฐกิจ (จีดีพี) ปีนี้ น่าจะโตที่ 3.2% และปีหน้าจะโตที่ 3.2%โดยแรงส่งทางเศรษฐกิจโดยรวมไม่เปลี่ยนแปลงจากการประชุมครั้งก่อนอย่างมีนัยสําคัญ อย่างไรก็ดี เศรษฐกิจยังมีความเสี่ยงโตต่ำมากขึ้น จากภาวะเศรษฐกิจคู่ค้าที่ชะลอลง
ทั้งนี้ กนง.ประเมินว่า ภาคการท่องเที่ยวได้รับผลกระทบจากการปราบปรามทัวร์ผิดกฎหมายมากกว่าที่คาด เดิมคาดว่าจะทำให้นักท่องเที่ยวจีนหายไปในหลักแสนราย แต่การประเมินครั้งนี้คาดว่านักท่องเที่ยวปีนี้จะหายไปประมาณ 1.2 ล้านราย และปีหน้าประมาณ 2.2 ล้านราย ซึ่งส่วนใหญ่ที่หายไปเป็นนักท่องเที่ยวจีน แต่รายได้ภาคการท่องยังไม่ได้ลดลง บวกกับการลงทุนภาคเอกชนโดยรวมยังทรงตัวอยู่ในระดับต่ำซึ่งในปีนี้โตติดลบ 0.6% และปีหน้าคาดว่าจะโตที่ 1.6%
อย่างไรก็ดี เศรษฐกิจได้ถูกชดเชยจากการส่งออกสินค้าที่มีสัญญาณดีขึ้น จากการขยายฐานการผลิตสินค้าบางรายการมาที่ประเทศไทย โดยปีนี้คาดว่าการส่งออกจะโตติดลบที่ 0.6% ลดลงจากเดิมที่เคยคาดว่าจะติดลบที่ 2.5% ส่วนปีหน้าส่งออกน่าจะโต 0% จากเดิมที่เคยคาดว่าจะโตติดลบ 0.5% รวมทั้งการบริโภคภาคเอกชนที่ปรับดีขึ้น ตามรายได้เกษตรกรและมาตรการกระตุ้นระยะสั้นของภาครัฐ ซึ่งการใช้จ่ายภาครัฐยังคงเป็นแรงขับเคลื่อนสําคัญอย่างต่อเนื่อง